คือหนูเป็นอีสุกอีใสแล้วมันกลายเป็นหนอง ส่วนที่อื่นๆก็เป็นม่วงๆคล้ำๆทุกตุ่ม คือมันปกติมั้ยคะ แล้วก็มันขึ้นที่อวัยวะเพศแล้วหนูมีประจำเดือน จะติดเชื้อมั้ยคะ
สวัสดีค่ะ อีสุกอีใสคือโรคติดต่อทางผิวหนังจากเชื้อไวรัสชนิดหนึ่งที่ทำให้ร่างกายเกิดผื่นคัน มีตุ่มนูนขนาดเล็ก หรือตุ่มน้ำใส ๆ ทั่วร่างกาย มักจะเป็นอยู่ประมาณ 5-7 วัน การรับประทานยาต้านไวรัสอาจช่วยให้ตุ่มหายได้ไวขึ้นแต่ไม่ช่วยลดการเกิดตุ่มใหม่ ในคนภูมิคุ้มกันปกติเป็นโรคที่หายได้เองโดยไม่ต้องใช้ยาต้านไวรัสการดูแลตัวเองเบื้องต้น ไม่ไปแกะเกาตุ่มเพื่อลดโอกาสการติดเชื้อหรือการเกิดแผลเป็น ใช้น้ำเปล่าสะอาดล้างได้ รับประทานยาลดไข้ สามารถทานอาหารได้ทุกชนิด ควรอยู่ในที่ที่อากาศถ่ายเทดี ไม่ร้อนหรืออับชื้นเพราะจะกระตุ้นให้ผื่นระคายเคืองมากขึ้นได้ ลักษณะตุ่มดังกล่าวมานั้นไม่ได้ชัดเจนว่าเป็นการติดเชื้อ หากตุ่มมีลักษณะปวด บวม แดง ร้อนมาก ควรไปพบแพทย์